Γεώργιος Σιβετίδης

Ο Γεώργιος Σιβετίδης (και Σεβετίδης, 1913-1986) ήταν Έλληνας δικηγόρος και πολιτικός. Ήταν μαχητικό και δημοκρατικό στέλεχος, προσφέροντας μεγάλες υπηρεσίες κυρίως στην Βόρεια Ελλάδα, αλλά και την Πρέβεζα και την Ευρυτανία. Υπηρέτησε ως νομάρχης σε διάφορες περιοχές.

 Βιογραφία 
Γεννήθηκε το 1913 και καταγόταν από οικογένεια προσφύγων του Πόντου. Σε ηλικία 7 ετών εγκαταστάθηκε στην Ελλάδα μαζί με την οικογένειά του. Αποφοίτησε από το Γυμνάσιο Κιλκίς και σπούδασε νομικά στο ΑΠΘ. Αφίκετο νέος Νομάρχης Περίας, εφ. Μακεδονικός Αγών, 12 Οκτωβρίου 1974, σελ. 1 Στο Κιλκίς υπηρέτησε ως δημόσιος υπάλληλος επί δεκαετία, ως το 1946 και έπειτα στη Νομαρχία Θεσσαλονίκης, από το 1946 έως το 1950, οπότε παραιτήθηκε για να αφοσιωθεί στη δικηγορία. Διατέλεσε γενικός γραμματέας του Δήμου Θεσσαλονίκης από το 1955 ως το 1959.

Από τις 19 Ιουνίου 1965 ως 13 Νοεμβρίου της ίδιας χρονιάς διορίστηκε ως Νομάρχης Σερρών.Περικλής Γρ. Αγγελόπουλος, Πολιτική Διοίκησις και Αυτοδιοίκησις εις την Βόρειον Ελλάδα 1912-1965, Θεσσαλονίκη 1965, σελ. 107-108. Έπειτα μετατέθηκε και υπηρέτησε ως Νομάρχης Ευρυτανίας. Για την ευδόκιμη άσκηση των καθηκόντων του τιμήθηκε με το Σταυρό των Ταξιαρχών του Βασιλικού Τάγματος του Φοίνικα.[efimeris.nlg.gr/ns/pdfwin_ftr.asp?c=64&pageid=42471&id=-1&s=0&STEMTYPE=0&STEM_WORD_PHONETIC_IDS=ARvASRASKASNAScASHASMASPASa&CropPDF=0 εφημερίδα Ελευθερία], Απονομή παρασήμων, 5 Οκτωβρίου 1966, σελ. 4.

Στις 13 Νοεμβρίου 1965 διορίστηκε Νομάρχης Πρέβεζας, θέση στην οποία παρέμεινε έως τις 25 Φεβρουαρίου 1966.Φ.Ε.Κ., τεύχος Γ΄, Αρ. 63 / 25.2.1966.

Έγινε έπειτα Νομάρχης Γρεβενών (1967) και Χαλκιδικής ως τον Μάιο του 1967. Μετά την επιβολή της χούντας το 1967, παύτηκε από νομάρχης και επανήλθε στη δικηγορία. Κατά την περίοδο της χούντας ανέλαβε την υπεράσπιση πολλών διωκομένων από το καθεστώς και στο δημοψήφισμα του 1973 τάχτηκε σθεναρά υπέρ του "όχι".

Μετά την παραίτηση του Γεώργιου Χ. Χιονίδη προκειμένου να πολιτευτεί στις πρώτες μεταπολιτευτικές εκλογές ανέλαβε Νομάρχης Πιερίας, υπηρετώντας από τον Οκτώβριο του 1974 έως τις 31 Δεκεμβρίου 1976."Παρητήθη ο Νομάρχης Πιερίας κ. Χιονίδης", Νέα Εποχή, 5 Οκτωβρίου 1974, σελ. 1. Αποχώρησε λόγω συνταξιοδότησής του (έχοντας συμπληρώσει το όριο ηλικίας) την 1η Ιανουαρίου 1977."Χαιρετισμός του Νομάρχου Πιερίας κ. Γεωργίου Σιβετίδη", Νέα Εποχή, 31 Δεκεμβρίου 1976, σελ. 1.

Στις εκλογές του 1981 συνέστησε ειδική ομάδα μαζί με τον φίλο του, Θεόφιλο Καμπερίδη, πρώην βουλευτή Πιερίας, υποστηρίζοντας το ΠΑΣΟΚ..Ν. Παπανικολάου,  Η αγωνιστική πορεία του Θεόφιλου Καμπερίδη, Ολύμπιο Βήμα, φύλλο 10ης Οκτωβρίου 1986, σελ. 4.

Απεβίωσε σε ηλικία 73 ετών στη Θεσσαλονίκη στις 16 Αυγούστου 1986 και κηδεύτηκε στη συμπρωτεύουσα.Ολύμπιο Βήμα, 19 Αυγούστου 1986, σελ. 1.

 Παραπομπές 

Κατηγορία:Νομάρχες Γρεβενών
Κατηγορία:Νομάρχες Ευρυτανίας
Κατηγορία:Νομάρχες Πιερίας
Κατηγορία:Νομάρχες Πρέβεζας
Κατηγορία:Νομάρχες Σερρών
Κατηγορία:Νομάρχες Χαλκιδικής
Κατηγορία:Έλληνες δικηγόροι του 20ού αιώνα
Κατηγορία:Έλληνες Νομάρχες